Joachim II

Joachim II Hector (13. jaanuar 1505 – 3. jaanuar 1571) oli Brandenburgi kuurvürst aastatel 1535–1571.

Ta oli Joachim I Nestori poeg. Et ta isa oli veendunud katoliiklane, ei astunud tugevate protestantlike sümpaatiatega noorem Joachim tükk aega ametlikult luterliku kiriku liikmeks, ka valitsejaks saamise järel püüdis ta leida kahe usu vahel pigem tasakaalu kui protestantlust selgelt eelistada. 1539. aastal alustas ta järkjärgulist reformatsiooni läbiviimist, kuid alles 1555. aastal, Augsburgi usurahu järel, viis ta Brandenburgis lõplikult läbi poliitilise reformatsiooni ja sai kirikupeaks.

Kategooria:Brandenburgi markkrahvid
Kategooria:Hohenzollernid
Kategooria:Sündinud 1505
Kategooria:Surnud 1571